उजवाड ब्युरो, बेळगांवः हलगा मच्छे ते खानापूर 6 लेन रोड आता पुराय जावंच्या मार्गार आसा. म्हंटकुच प्रवासयी सुखकर जातलो. खानापूर ते पिरनवाडी रस्तो आनी हलगा ते मच्छे बायपासचे काम खंयच्यायी परिस्तिथिंत येतल्या तीन म्हयण्यांत पुराय करपाच्यो सूचना राष्ट्रीय महामार्ग प्राधिकारणान समंदीत कंत्राटदाराक केल्यात. म्हंटकूच हलगा मच्छे बायपासचे काम आता वेगीं जावपाची शक्यताय आसा.
झाड़शहापुर हांगाचे उड्डाणपूल आनी हेर कामा वेगींच पुराय जातलीत. गणेबैल हांगाच्या टोल नाक्याचे काम लेगीत 8 ते 10 दिसांत पुराय जातले.
हलगा मच्छे बायपासचे काम वेगीं पुराय करच्या खातीर पुलीस बळाचो उपेग सुरू आसा. शेतकऱ्यांकडल्यान ह्या कामाक तीव्र विरोद जायत आसा, जाल्यार दडपशायी करून काम पुराय करपाचे यत्न सुरू आसात.
